钦定古今图书集成/明伦汇编/官常典/第271卷 > 胡铨
## 钦定古今图书集成/明伦汇编/官常典/第271卷 > 胡铨

按《宋史》本传，铨字邦衡，庐陵人。隆兴元年，迁秘书少
监，擢起居郎。论史官失职者四，一谓：记注不必进呈，
庶人主有不观史之美。二谓：唐制，二史立螭头之下，
今在殿东南隅，言动未尝得闻。三谓二史立后殿而
前殿不立，乞于前后殿皆分日侍立。四谓“史官欲其
直前，而阁门以未尝预牒，以今日无班次为辞。乞自
今直前言事，不必预牒阁门，及以有无班次为拘。”诏
从之。兼侍讲、国史院编修官。因讲《礼记》，曰：“君以礼为
重，礼以分为重，分以名为重。愿陛下无以名器轻假
人。”除宗正少卿，乞补外，不许。二年，兼国子祭酒，寻除
权兵部侍郎。